# data[].attributes.attachment_link.readable_text
Mengerjakan ibadah Umrah merupakan impian setiap orang dikalangan muslim dan mukmin yang mengimpikan pahala serta balasan yang agung dari Allah subhanallahu taala. Mari kita ambil tahu apakah kelebihan bagi orang yang mengerjakan ibadah Umrah ini.

1. Menjadi Tetamu Allah

Di dalam Ihya' Ulumiddin, Jarir bin Abdillah RA meriwayatkan bahawa Rasulullah SAW telah bersabda, maksudnya : "Tetamu Allah ada tiga golongan iaitu orang yang berhaji, berumrah dan berperang"

2. Pahala Dan Ganjaran Dilipatgandakan

Abi Suhail mendengar Abu Hurairah RA mengatakan bahawa Rasulullah SAW bersabda pada tahun Haji Wada' di Mekah : "Para jemaah haji dan umrah adalah tetamu Allah SWT. Dia akan memenuhi apa yang mereka minta, mengabulkan apa yang mereka doakan, memberikan ganti kepada mereka atas apa yang telah mereka belanjakan dan melipatgandakan satu dirham untuknya menjadi sejuta dirham" - Al-Fakily, Muhammad Ibnu Ishak.

3. Tidak Dihisab Jika Meninggal Dunia Semasa Menunaikan Umrah

Disebut bahawa Rasulullah SAW telah bersabda, maksudnya :"Barang siapa keluar untuk menunaikan ibadah haji atau umrah lalu meninggal dunia, maka baginya diperlakukan pahala berhaji dan berumrah hingga hari kiamat. Dan barang siapa meninggal dunia di salah satu tanah suci, maka kelak dia tidak diadili dan tidak pula dihisab, melainkan dikatakan kepadanya, 'Masuklah ke dalam syurga" - Kitab Ihya' Ulumuddin.

4. Pahala Umrah Bulan Ramadhan Menyamai Ibadah Haji

Diriwayatkan daripada Ibnu Abbas RA, bahawa Rasulullah SAW telah bersabda maksudnya : "Melakukan umrah pada bulan Ramadhan menyamai ibadah haji" - Riwayat Sahih Muslim.

5. Menghilangkan Dosa Dan Kefakiran

Umar RA meriwayatkan bahawa Rasulullah SAW telah bersabda yang bermaksud : "Perturutkanlah antara haji dan umrah, sebab sesungguhnya berturut-turutnya antara keduanya akan menghilangkan kefakiran dan dosa-dosa, ibadat kir (nyalaan api pada tukang besi) yang menghilangkan kotoran besi" - Riwayat Ibnu Majah.

6. Diwajibkan Walaupun Sekali (Jika Mampu)

Umrah juga diwajibkan atas manusia sekali seumur hidup jika mampu. Walau bagaimanapun penduduk Mekah tidak diwajibkan menunaikan umrah hanya ibadah haji sahaja. Allah berfirman dalam surah Al-Baqarah : 196 yang bermaksud : "Dan sempurnakanlah ibadah haji dan umrah kerana Allah" Begitu juga daripada Ibnu Umar RA yang berkata : "Tidak ada seorang pun kecuali diwajibkan atasnya satu kali haji dan umrah" - Riwayat Sahih Al-Bukhari.

7. Penghapusan Dosa

Rasululluh SAW telah bersabda yang bermaksud : "Satu ibadah umrah sehingga sampai umrah lainnya adalah sebagai pelebur (dosa) di antara keduanya. Sedang haji yang mabrur tidak mempunyai balasan kecuali syurga" - Riwayat Sahih Al-Bukhari.

Alhamdulillah, Semoga kita yang pernah menjadi tetamu Allah memperolehi balasan pahala, rezeki, penghapusan dosa dan sebagainya. Perasaan dan keinginan untuk menunaikan umrah juga terasa di hati dan moga-moga Allah menjemput kita lagi untuk menjadi tetamunya. InsyaAllah. Bagi para muslimin dan muslimat di luar sana yang belum pernah mengerjakan Umrah, kami doakan semoga anda dimurahkan rezeki dan diberi kesempatan serta kemudahan oleh Allah untuk menjadi tetamunya yang agung. Amiin..

# data[].attributes.attachment_link.description
Mengerjakan ibadah Umrah merupakan impian setiap orang dikalangan muslim dan mukmin yang mengimpikan pahala serta balasan yang agung dari Allah subhanallahu taala. Mari kita ambil tahu apakah kelebihan bagi orang yang mengerjakan ibadah Umrah ini. 1.

# data[].attributes.body
MENYATUKAN PELBAGAI KAUM

# data[].attributes.attachment_link.readable_text
Orang yang mengerjakan ibadat haji akan memperolehi pelbagai kelebihan dan ganjaran daripada Allah SWT. Oleh yang demikian, umat Islam hendaklah mengerjakannya dengan ikhlas kerana Allah SWT. Antara kelebihannya adalah seperti berikut;

i) Mendapat Ganjaran Haji Mabrur (مبرور).

Orang yang menunaikan ibadat haji dengan sempurna akan mendapat haji mabrur.

الْعُمْرَةُ إِلَى الْعُمْرَةِ كَفَّارَةٌ لِمَا بَيْنَهُمَا، وَالْحَجُّ الْمَبْرُورُ لَيْسَ لَهُ جَزَاءٌ إِلا الْجَنَّةَ.

Maksudnya: "Di antara satu umrah kepada satu umrah yang lain adalah penghapus dosa antara keduanya dan tiada balasan bagi haji yang mabrur (diterima) melainkan syurga".

Riwayat al-Bukhariy dan Muslim

Orang yang mengerjakan ibadat umrah hingga ke satu umrah akan mendapat pengampunan dosa, dan haji yang mabrur tiada lain ganjarannya kecuali syurga.

ii) Jihad Yang Paling Utama.

Mengerjakan haji merupakan jihad yang paling utama bagi menundukkan nafsu. Pahalanya sangat besar di sisi Allah SWT sebagaimana yang terdapat dalam hadis berikut:

عنْ عَائِشَةَ أُمِّ الْمُؤْمِنِينَ رَضِيَ اللَّهُ عَنْهَا، قَالَتْ: قُلْتُ: يَا رَسُولَ اللَّهِ، نَرَى الْجِهَادَ أَفْضَلَ الأَعْمَالِ، أَفَلا نُجَاهِدُ؟ قَالَ: لا، لَكِنْ أَفْضَلُ الْجِهَادِ حَجٌّ مَبْرُورٌ.

Maksudnya: "Daripada Aishah Ummul-Mukminin r.a katanya: Wahai Rasulullah SAW kami berpendapat jihad adalah amalan yang paling utama, mengapakah kami tidak diberi peluang berjihad?

Jawab Baginda Rasulullah SAW: Bagi kamu terdapat jihad yang lebih utama (bagi menundukkan hawa nafsu) iaitu haji mabrur".

iii) Bersih Seperti Bayi Yang Baru Dilahirkan

Orang yang mengerjakan haji tanpa cacat cela serta mengikut segala syarat, rukun, wajib dan adab haji, akan bersih dari segala dosanya sama seperti bayi yang baru dilahirkan.

مَنْ حَجَّ هَذَا الْبَيْتِ وَلَمْ يَرْفُثْ وَلَمْ يَفْسُقْ ، فَرَجَعَ كَانَ كَيَوْمِ وَلَدَتْهُ.

رواه البخاري ومسلم - واللفظ للبخاري

Maksudnya: "Sesiapa mengerjakan haji ke Baitullah dan tidak melakukan rafath (رفث) (iaitu larangan bercampur dengan isteri termasuk juga segala yang menimbulkan nafsu berahi, sama ada dengan perbuatan atau perkataan) dan fusuq (فسوق) (iaitu larangan maksiat, ternnasuk segala yang dilarang dalam masa mengerjakan Haji seperti berburu dan lain-lainnya) jadilah keadaan dirinya bersih seperti baru dilahirkan oleh ibunya".

Riwayat al-Bukhariy dan Muslim - lafaz al-Bukhariy

iv) Menjadi Tetamu Agung Kepada Allah SWT.

Orang yang mengerjakan haji di Tanah Suci merupakan tetamu agung kepada Allah SWT dan mendapat kemuliaan daripada-Nya. Sabda Rasulullah SAW:

الْحُجَّاجُ وَالْعُمَّارُ وَفْدُ اللَّهِ عَزَّ وَجَلَّ إِنْ دَعَوْهُ أَجَابَهُمْ وَإِنِ اسْتَغْفَرُوهُ غَفَرَ لَهُمْ.

Maksudnya: "Orang yang mengerjakan haji dan umrah adalah tetamu agung kepada Allah SWT sekiranya mereka berdoa kepada-Nya nescaya Allah SWT perkenankan doa mereka, sekiranya mereka memohon keampunan-Nya nescaya Allah SWT ampunkan mereka".

Riwayat al-Nasa'iy dan Ibnu Majah

v) Didoakan Keampunan Oleh Rasulullah

Rasulullah mendoakan keampunan dosa bagi mereka yang mengerjakan haji, sebagaimana doa Rasulullah SAW:

اللَّهُمَّ اغْفِرْ لِلْحُجَّاجِ، وَلِمَنِ اسْتَغْفَرَ لَهُ الْحَاجُّ.

رواه الحاكم، وقال: صحيح على شرط مسلم

Maksudnya: "Ya Allah! ampunilah (dosa-dosa) orang yang menunaikan haji dan (dosa-dosa) orang yang dipohon oleh orang yang mengerjakan haji".

Riwayat al- Hakim - katanya sahih mengikut syarat Muslim.

# data[].attributes.attachment_link.title
Haji & Umrah : 1.3 KELEBIHAN MENUNAIKAN HAJI

# data[].attributes.attachment_link.description
Orang yang mengerjakan ibadat haji akan memperolehi pelbagai kelebihan dan ganjaran daripada Allah SWT. Oleh yang demikian, umat Islam hendaklah mengerjakannya dengan ikhlas kerana Allah SWT. Antara kelebihannya adalah seperti berikut; i) Mendapat Ganjaran Haji Mabrur (مبرور). Orang yang menunaikan ibadat haji dengan sempurna akan mendapat haji mabrur.